wickkiey/tamil-wikipedia-chunked huggingface dataset:
# வங்காளப் புலி

## சூழலியல் மற்றும் நடத்தை

புலியின் அடிப்படை சமூக அலகு ஒரு பெண் மற்றும் அதன் சந்ததியினரால் ஆனது. சில சிறப்பு சந்தர்ப்பங்களில் மட்டுமே பல வயதுவந்த புலிகள் தற்காலிகமாக கூடுகின்றன. இல்லையெனில் இவை பொதுவாக தனித்தனியாக வாழ்கின்றன. தனித்தனியாக காடு மற்றும் புல்வெளி விலங்குகளை வேட்டையாடுகின்றன. எந்தவொரு பாலினத்திலும் வசிக்கும் புலிகள் தனது வரம்புக எல்லைளைப் பாதுகாக்கிறார்கள். பெண் புலிகள் அவற்றின் குட்டிகளுக்கு தேவையான இரை, தண்ணீர் மற்றும் தங்குமிடம் ஆகியவற்றை அளிக்கின்றன. தேவைப்படும் நேரத்தில் மட்டுமே மற்ற புலிகளுடன், குறிப்பாக எதிர் பாலினத்தவர்களுடனும் தொடர்பைப் பேணுகின்றன. பொதுவாக ஒரு நிலப்பகுதியை பகிர்ந்துகொள்ளும் புலிகள் மற்ற புலிகளின் அசைவுகளையும் செயல்பாடுகளையும் நன்கு அறிந்துவைத்திருக்கின்றன.  
ஒரு வயது வந்த ஆண் புலி ஓவர் நாளில் குளிர்காலத்தில் ஏறத்தாழ 10.5 கி.மீ. தூரமும், கோடை காலத்தில் மேலும் ஏறத்தாழ 13.9 கி.மீ. தூரமும் பயணிக்கின்றது. இதன் வசிப்பிடத்தின் வரம்பு ஏறத்தாழ 200 சதுர கி.மீ. வரை பரப்பளவு கொண்டதாக இருக்கிறது. பெண் புலிகள் ஏறத்தாழ 31 சதுர கி.மீ. வரை பரப்பளவு கொண்ட நிலப்பரப்பை பராமரிக்க வல்லது. பொதுவாக ஆண் புலிகள் பெரிய வசிப்பிட நிலப்பரப்பை பிரத்தியேகமாக வைத்திருக்கின்றன. இவற்றில் மற்ற ஆண் புலிகளுக்கு அனுமதியில்லை. அதே சமயத்தில், இந்த வரம்பிற்குட்பட்ட பகுதிகளில் பல பெண் புலிகள் வசிக்கலாம். ஒரு ஆண் புலியின் எல்லைக்குட்பட்ட நிலப்பரப்பில் வசிக்கும் பெண் புலிகளுடன், அந்த குறிப்பிட்ட ஆண் புலியால் இனச்சேர்க்கை உரிமைகளைப் கோர முடியும். ஒரு வயதான புலி இறந்த பிறகு அல்லது இளம் புலிகளால் விரட்டப்பட்ட பிறகு, அதன் இடத்தை வேறொரு ஆண் புலி ஆக்கிரமிக்கிறது. இப்புலிகள் நன்றாக நீந்த வல்லவை.
# வங்காளப் புலி

## உணவு

வங்கப் புலிகள் ஊனுண்ணிகள் ஆதலால் இவை நடுத்தர மற்றும் பெரிய விலங்குகளான காட்டெருமை, மான், ஆடு, காட்டுப்பன்றி போன்றவற்றை வேட்டையாடுகின்றன. இவை மரம் ஏறி முதனிகளையும் வேட்டையாடுகின்றன. இவை மரம் ஏறி குரங்குகள் மற்றும் முதனிகளையும் வேட்டையாடுகின்றன. சில சமயங்களில் முயல், மயில் மற்றும் முள்ளம்பன்றி போன்ற சிறிய விலங்குகளை வேட்டையாடுகின்றன. புலிகளின் வாழ்விடங்களில் மனிதர்கள் நுழைவதால், இவை வீட்டு கால்நடைகளையும் சில சமயங்களில் வேட்டையாடுகிறது.
வங்காளப் புலிகள் எப்போதாவது சிறுத்தை, முதலை, கரடி மற்றும் செந்நாய் போன்ற விலங்குகளை வேட்டையாடுகின்றன. அவை பொதுவாக வயது முதிர்ந்த இந்திய யானை மற்றும் காண்டாமிருகம் போன்ற விலங்குகளை தாக்குவதில்லை, ஆனால் இது போன்ற அசாதாரணமான அரிதான நிகழ்வுகள் சில சமயங்களில் பதிவு செய்யப்பட்டுள்ளன. நீர் நிலைகளின் அருகில் வசிக்கும் புலிகள் சில நேரங்களில் மீன், நண்டு மற்றும் ஆமை போன்றவவற்றை உண்கின்றன.  
தாக்கும் புலி]]  
பெரும்பாலான சந்தர்ப்பங்களில், புலிகள் விலங்குகளை பக்கவாட்டிலிருந்தோ அல்லது பின்னாலிருந்தோ தாக்குகின்றன. முடிந்தவரை நெருங்கிய தூரத்திற்கு அணுகி, இரையின் தொண்டையைப் பிடித்துக் அவற்றை கொல்கின்றன.
இவை பொதுவாக இரவிலேயே வேட்டையாடுகின்றன. பொதுவாக இப்புலிகள் வேட்டையாடியதும் இரையை பாதுகாப்பான இடத்திற்கு எடுத்துச் சென்று உண்கின்றன. புலியின் வேட்டையாடும் முறை மற்றும் இரை உண்ணும் தன்மை ஆகியவை பருவங்களை பொறுத்து மாறுபடுகின்றன. புலிகள் பெரும்பாலும் ஒரே நேரத்தில் 40 கிலோ இறைச்சியை உட்கொள்ளும். காயம் அடைந்தாலோ, வயதானாலோ அல்லது இதன் வழக்கமான இரை இனங்கள் அரிதாகிவிட்டாலோ, புலிகள் பெரும்பாலும் மனிதர்களைத் தாக்கும் மனித உண்ணிகளாக மாறுகின்றன.
# வங்காளப் புலி

## இனப்பெருக்கம் மற்றும் வாழ்க்கைச் சுழற்சி

இந்தியாவில் உள்ள புலிகளுக்கு குறிக்கப்பட்ட இனச்சேர்க்கை பருவங்கள் இல்லை. பெரும்பாலான குட்டிகள் திசம்பர் மற்றும் ஏப்ரல் மாதங்களில் பிறக்கின்றனர். மார்ச், மே, அக்டோபர் மற்றும் நவம்பர் மாதங்களிலும் குட்டிகள் பிறக்கின்றன.  
ஆண் புலிகள் 4-5 வயதிலும், பெண் புலிகள் 3-4 வயதிலும் முதிர்ச்சி அடைகின்றன. ஒரு வங்காளப் புலி சுமார் 3-9 வார இடைவெளியில் அண்டவிடுப்பிற்கு வருகிறது. இணைசேர்க்கைக்குப் பின் 104-106 நாட்களுக்குப் பிறகு, 1-4 குட்டிகள் உயரமான புல், அடர்ந்த புதர் அல்லது குகைகளில் அமைந்துள்ள தங்குமிடங்களில் பிறக்கின்றன. புதிதாகப் பிறந்த குட்டிகள் 1.6 கிலோ வரை எடையுடன் உள்ளன. இந்தக் குட்டிகள் 3.5-5 மாதங்கள் வரை தடிமனான கம்பளி போன்ற தோல்களைக் கொண்டுள்ளன. பிறக்கும் போது இவற்றின் கண்களும் காதுகளும் மூடப்பட்டுள்ளன, பற்கள் பிறந்து 2-3 வாரங்களில் மெதுவாக வளர ஆரம்பிக்கின்றன. குட்டிகள் 3-6 மாதங்களுக்கு தாய்ப்பால் குடிக்கின்றன, மேலும் 2 மாத வயதில் சிறிய அளவிலான திட உணவை உண்ணத் தொடங்குகின்றன. 5-6 மாத வயதில் பொதுவாக இவை வேட்டையாடும் போது தங்கள் தாயைப் பின்தொடர்ந்து செல்லத் தொடங்குகிறார்கள். 2-3 வயதில் குட்டிகள் மெதுவாக குடும்பக் குழுவிலிருந்து பிரிந்து தற்காலிகமாக வேறு இடத்திற்கு குடிபெயரத் தொடங்குகின்றன. எனவே, புலிகளின் தோல் தவிர அவற்றின் உடல்பாகங்களுக்காகவும் அவை வேட்டையாடப் படுகின்றன. புலிகள் மக்கள் வாழும் ஊர்களுக்குள் நுழைந்து அவர்களின் வளர்ப்பு விலங்குகளைக் கொல்வதால் அவை ஊர் மக்களாலும் சிலநேரம் கொல்லப்படுகின்றன.  
இது அருகிய இனம் என பட்டியலிடப்பட்டுள்ளது. புலிகள் மற்றும் அதன் வசிப்பிடங்களை பாதுகாக்க இந்திய அரசால் புலிகள் பாதுகாப்புத் திட்டம் செயல்படுத்தப்படுகிறது.
# ஏ. எம். ஏ. அசீஸ்

**ஏ. எம். ஏ. அசீஸ்** (*A. M. A Azeez*), என அழைக்கப்பட்ட **அபூபக்கர் முகம்மது அப்துல் அசீஸ்** (*Aboobucker Mohamed Abdul Azeez*, அக்டோபர் 4, 1911 – நவம்பர் 24, 1973) இலங்கை கல்வியாளரும், அரசியல்வாதியும், எழுத்தாளரும், சமூக சேவையாளரும் ஆவார்.
# ஏ. எம். ஏ. அசீஸ்

## பிறப்பு, கல்வி

அப்துல் அசீஸ் யாழ்ப்பாணம் வண்ணார்பண்ணையில் சுலைமான் முகைதீன் முகம்மது அபூபக்கர் என்பவருக்கும், மீராமுகைதீன் நாச்சியா என்பவருக்கும் பிறந்தார். தந்தை யாழ்ப்பாண நகரசபை உறுப்பினராக இருந்தவர். தனது ஆரம்பக் கல்வியை யாழ்ப்பாணம் அல்லாபிச்சை பள்ளி, யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் கற்றார். 1929 இல் இலங்கைப் பல்கலைக்க்ழகக் கல்லூரியில் கற்று இளங்கலை சிறப்புப் பட்டம் பெற்றார். 1933 இல் கேம்பிரிட்ச் பல்கலைக்கழகத்தில் பட்டப்பின் படிப்பைத் தொடருவதற்காக இங்கிலாந்து சென்றார். உயர் கல்வியைக் மேல் படிப்பைத் தொடர்வதற்காக இங்கிலாந்துக்குப் பயணமானார். உம்மு குல்தூம் என்பவரைத் திருமணம் புரிந்தார். இவர்களுக்கு மரீனா சுல்பிக்கா, முகம்மத் அலி, இக்பால் ஆகியோர் பிள்ளைகள் ஆவர்.
# ஏ. எம். ஏ. அசீஸ்

## பணி

அசீஸ் 1940 ஆம் ஆண்டில் இலங்கை நிருவாக சேவையில் சேர்ந்தார். கல்முனை, கண்டி ஆகிய இடங்களில் உதவி அரசாங்க அதிபராகப் பணியாற்றினார். 1948 முதல் 1961 வரை கொழும்பு சாகிரா கல்லூரியில் அதிபராகப் பணியாற்றினார்.  
1950 மற்றும் 1960களில் செனட் சபை உறுப்பினராகவும், பொது சேவை ஆணைக்குழு உறுப்பினராகவும் பணியாற்றினார்.
# ஏ. எம். ஏ. அசீஸ்

## சமூகப் பணிகள்

1950 ஆம் ஆண்டில் அகில இலங்கை முஸ்லிம் இளைஞர் சங்கப் பேரவை (வை. எம். எம். ஏ) அமைப்பைத் தோற்றுவித்தார்.
# ஏ. எம். ஏ. அசீஸ்

## எழுதிய நூல்கள்

- இலங்கையில் இஸ்லாம்
- அறபுத் தமிழ் எங்கள் அன்புத் தமிழ்
- மொழிபெயர்ப்புக் கலை
- மிஸ்ரின் வசியம்
- கிழக்காபிரிக்கக் காட்சிகள்
- ஆபிரிக்க அனுபவங்கள்
- தமிழ் யாத்திரை
# தோரியம்(IV) குளோரைடு

**தோரியம்(IV) குளோரைடு** *(Thorium(IV) chloride)* என்பது ThC<sub>l4</sub> என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். வெண்மை நிறத்துடன் நீருறிஞ்சும் திறன் கொண்ட திண்மமாக இச்சேர்மம் காணப்படுகிறது. நீரிலியான ThCl<sub>4</sub><sub></sub> தவிர ThCl<sub>4</sub><sub></sub>(H<sub>2</sub>O)<sub>4</sub> மற்றும் ThCl<sub>4</sub>(H<sub>2</sub>O)<sub>8</sub> என்ற இரண்டு நீரேற்றுகளும் காணப்படுவதாக அறியப்படுகிறது and ThCl<sub>4</sub>(H<sub>2</sub>O)<sub>8</sub>.. இவ்வுப்புகளும் நீரில் கரையக்கூடியனவாகவும் வெண்மை நிறத்துடனும் காணப்படுகின்றன.
# தோரியம்(IV) குளோரைடு

## நீரிலி தோரியம் நாற்குளோரைடு தயாரிப்பு மற்றும் அமைப்பு

தோரியம் ஈராக்சைடை வெப்பக் கார்பனொடுக்க வினைக்கு உட்படுத்தி நீரிலி வடிவ தோரியம் நாற்குளோரைடைத் தயாரிக்கலாம்.
:ThO<sub>2</sub> + 2 C + 4 Cl<sub>2</sub> → ThCl<sub>4</sub> + 2 CO
நீரிலி வடிவ தோரியம் நாற்குளோரைடானது, 8- ஒருங்கிணைவுகளுடன் பன்னிருமுகவடிவு அமைப்பைக் கொண்டதாக உள்ளததோரியம் நாற்புரோமைடுடன் சமவடிவ அமைப்பையும் கொண்டுள்ளது.
# தோரியம்(IV) குளோரைடு

## நீரேற்று தோரியம் நாற்குளோரைடு தயாரிப்பு மற்றும் அமைப்பு

தோரியம்(IV) ஐதராக்சைடுடன் ஐதரோகுளோரிக் அமிலம் சேர்த்து வீழ்படிவாக்குதல் அல்லது ஆவியாக்கல் மூலமாக எண்ம நீரேற்று வடிவ தோரியம்(IV) குளோரைடு தனித்துப் பிரித்தெடுக்கப்படுகிறது. 100° செல்சியசு வெப்பநிலைக்கு இதை உலர்த்தி நான்கு நீரேற்றையும் தயாரிக்கலாம்.இவ்வகை சேர்மத்தின் வகைகள் எட்டு ஒருங்கிணைவு Th(IV) மையங்களாக ஊகித்துக் கொள்ளலாம்.
# அக்கா (இனம்)

**அக்கா** அல்லது **ஆக்கா** (*Akha*, *Aka*, தாய்லாந்து: *Ai Ko (ஐகோ)*) தென்கிழக்கு ஆசியாவில் வாழும் மலைவாழ் இனத்தவர். இவர்கள் தாய்லாந்து, மியான்மர், லாவோஸ், சீனாவின் யுன்னான் மாகாணம் ஆகிய இடங்களில் உள்ள மலைகளின் உயரமாக பகுதிகளில் உள்ள சிறிய கிராமங்களில் வாழ்கிறார்கள். இவர்கள் 20 ஆம் நூற்றாண்டின் முற்பகுதியில், பர்மா லாவோசின் உள்நாட்டுப் போரின் போது பர்மாவினதும், யுனானினதும் எல்லைப்புறப் பகுதிகளிலிருந்து சீனாவின் ஊடாக தென்கிழக்கு ஆசியாவுக்கு புலம்பெயர்ந்து வந்து குடியேறியவர்கள். தற்சமயம் இவர்களில் 60,000 இற்கு மேற்பட்டோர் வட தாய்லாந்தில் சியாங் ராய், சியாங் மாய் ஆகிய இடங்களில் குடியிருக்கின்றனர். அக்கா இன மக்களின் தொகை 600,000 இற்கு மேற்பட்டது என மதிப்பிடப்பட்டுள்ளது. வந்து குடியேறிய நாடுகளில் ஒப்பீட்டளவில் இவர்கள் பெரிய சிறுபான்மையினர் எனக் கருதப்படுகிறார்கள்.
# அக்கா (இனம்)

## மொழி

அக்கா இனத்தவர்கள் பேசும் மொழி திபெத்திய-பர்மிய மொழிக் குடும்பத்தைச் சேர்ந்தது. இவர்கள் பேசும் மொழி லிசு மொழியுடன் தொடர்புடையது எனக் கருதப்படுகிறது.
# அக்கா (இனம்)

## வாழ்க்கை

அக்கா இனத்தவர்கள் அமைதியான வாழ்க்கையை வாழ்வதில் ஆர்வமுள்ளவர்கள். இவர்கள் விவசாயிகளாக வாழ்கிறார்கள். இவர்களது விளைநிலங்களில் அரிசி, சோளம், கோதுமை, பச்சை அவரை, வெள்ளைப்பூண்டு, மிளகாய், மற்றும் பல்வேறுபட்ட மரக்கறிகள் சாகுபடி செய்யப் படுகின்றன. இவர்கள் பன்றி, மாடு, கோழி போன்றவைகளையும் வளர்க்கிறார்கள்.
# அக்கா (இனம்)

## வாழ்க்கை

### குடிசை

இவர்கள் பாரம்பரியமாக மூங்கில் குடிசைகளில் வாழ்கிறார்கள்.
# அக்கா (இனம்)

## வாழ்க்கை

### ஆடை/அணிகலன்கள்

அக்கா இனப்பெண்கள், வெள்ளி நகைகள், பொத்தான்கள், மணிகள், நாணயங்கள் போன்றவற்றால் அலங்கரிக்கப்பட்ட தலைக்கவசங்களை அணிந்திருப்பார்கள். அடிப்படை உடைகளாக சிறிய சட்டை, மார்புத்துணி, பாவாடை போன்றவைகளை அணிகிறார்கள். இவர்களது அணிகலன்கள் முழுவதுமே பலவர்ண நாடாக்களாலும், பின்னல் வேலைப்பாடுகளாலும் அலங்கரிக்கப்பட்டிருக்கும். இவர்கள் உபயோகப்படுத்தும் அடிப்படை நிறங்களாக நீலமும், கருநீலமும் உள்ளன.
# அக்கா (இனம்)

## சமயம்/நம்பிக்கை

இவர்கள் கடவளை வணங்குவதில்லை. தமது மூதாதையரையும், ஆவியையும் வணங்குகிறார்கள். ஆவியுலகக் கோட்பாட்டு மதத்தைப் பின்பற்றுபவர்கள். இவர்கள் தங்களை தமது மூதாதையருக்கும், அடுத்து வரும் தலைமுறைக்கும் உள்ள இணைப்பாகவே பார்க்கிறார்கள். இறந்தவர்களைக் கௌரவிப்பது இவர்களது மதத்தில் மிக முக்கிய விடயமாக உள்ளது.  
இவர்களது ஒவ்வொரு கிராமத்துக்கும் இரண்டு வாசல்கள் உள்ளன. தீய சக்திகள் கிரமத்திலிருந்து தூரவே நின்று விட வேண்டும். கிராமத்துக்குள் வரும் ஒவ்வொருவரும் இந்த வாசல்கள் வழியாகவே உள்ளே வர வேண்டும். வாசல்களில் உள்ள மரங்கள் ஆண்களதும், பெண்களதும் பாலுறுப்புகளைத் தெளிவாகக் காட்டும் விதமாக சிற்பமாகச் செதுக்கப் பட்டிருக்கும். கிராமத்தின் வாயில்களைப் புதுப்பித்தல் ஒரு வருடாந்தச் சடங்கு போல ஒவ்வொரு வருடமும் நடைபெறும். வாயில்களைப் புதுப்பிக்கும் வேலைகளில் இளையவர்களும், முதியவர்களுமாக ஆண்கள் மட்டுமே பங்கு கொள்வார்கள். பெண்கள் இந்த வேலையில் ஈடுபடுவதற்கு கடுமையான தடை விதிக்கப்பட்டுள்ளது. ஒவ்வொரு குடும்பத்திலும் ஒரு ஆண்குழந்தை பிறக்கும் வரை இவர்கள் குடும்பக்கட்டுப்பாடு செய்து கொள்வதில்லை.
# அக்கா (இனம்)

## மரணச்சடங்கு

ஒரு கிராமத்தில் ஒருவர் இறந்தால் ஐந்து நாட்களுக்கு அந்தச் சடங்கு நடைபெறும். அந்த ஐந்து நாட்களும் கிராமத்தில் எவரும் வேலைக்குப் போகக் கூடாது. எல்லோரும் சடங்கில் பங்குபற்ற வேண்டும். சடங்கின் அத்தியாவசியப் பொருளாக கூராக்கிய பொல்லுத்தடி கழுத்தில் கொழுவப்பட்ட ஒரு நீர் எருமை கொண்டு வரப்படும். பின்னர் அந்த எருமை அந்தப் பொல்லால் குத்திக் கொல்லப்பட்டு, கத்திகளால் வெட்டி உண்ணப்படும். கூடவே அதிகளவு மதுபானமும் அருந்தப்படும். மற்றும் அக்கிராமத்தில் வாழும் வயதான் பெண்கள் நான்கு நாட்களுக்குத் தொடர்ந்து இறந்தவர் பிறந்ததிலிருந்து வாழ்ந்து இறந்தது வரையான வாழ்வைப் பாடலாக இராப்பகலாகப் பாடிக் கொண்டே இருப்பார்கள். மற்றும், அக்கிராமத்தில் வாழும் வயதான பெண்கள் சவப்பெட்டியைச் சுற்றி இருந்து, நான்கு நாட்களுக்குத் தொடர்ந்து இறந்தவர் பிறந்ததிலிருந்து வாழ்ந்து இறந்தது வரையான வாழ்வைப் பாடலாக பாடிக் கொண்டே இருப்பார்கள். சவப்பெட்டி பூக்களாலும், அழகிய வர்ணத் துணிகளாலும், ஒளிரும் விளக்குகளாலும் அலங்கரிக்கப் பட்டிருக்கும். சில பெண்கள் தமது பாரம்பரிய உடைகளை அணிந்து கொண்டு கிராம வீதிகளில் பாடிக் கொண்டு திரிவார்கள். அடக்கம் செய்யும் நாளில் இறந்தவரின் ஆவியை கிராமத்திலிருந்து வெளியே கலைத்து விட வேண்டும். இல்லாவிட்டால் வாழ்பவர்களுக்கு அது சிரமமாகிவிடும். இறந்தவரின் ஆவி கிராமத்திலுள்ள யாராவது ஒருவரின் வீட்டிலோ, அல்லாது யாராவது ஒருவரிடமோ ஒழிந்து கொண்டு விடலாம் என்று அவர்கள் நம்புகிறார்கள். அதனால் ஒரு மதகுருவைக் கொண்டு அந்த ஆவியைக் கலைக்கிறார்கள். மதகுரு ஒரு பெரிய சுத்தியலுடனும், ஒரு மரத்தினால் செய்யப்பட்ட பெரிய ஆண்குறியுடனும் வந்து கிராமவீதிகளிலும், வீடுகளிலும் சுத்தி பெரிய சத்தமாகக் கத்தியும், அடித்தும் ஆவியை விரட்டுவார். அதன் பின் ஐந்தாம் நாளில் அந்த வாயிலை தாண்டிப் போய் கிராமத்துக்கு வெளியே சவ அடக்கம் செய்யப்படும்.
# அக்கா (இனம்)

## போதைப்பழக்கம்

அக்கா இனத்தவர் மதுபானத்துடன் அபினுக்கும் அடிமையாக உள்ளார்கள். பெருமளவில் அபின் செடியைப் பயிரிடுகிறார்கள். இது அவர்களது பாரம்பரியப் பழக்கம் இல்லை. காலனித்துவசக்திகளால் இது இவர்களுக்கு அறிமுகப்படுத்தப்பட்டது. இப்பழக்கத்திலிருந்து இவர்களை விடுவிக்க, பல அபின் சாகுபடி ஒழிப்புத் திட்டங்கள் மேற்கொள்ளப்பட்டாலும் போதை தரும் இன்பத்திலிருந்து மீளமுடியாதவர்களாகவே இவர்கள் இருக்கிறார்கள்.
# அக்கா (இனம்)

## குடியுரிமை

அக்கா இனத்தவரில் பெரும்பாலானோர் தாய்லாந்திலும், பர்மாவிலும் குடியுரிமை பெறப்படாதவர்களாகவே இன்னும் வாழ்கிறார்கள். உறுதிப்படுத்தப்படாத தகவல்களின்படி, உள்ளூர் காவல்துறை மற்றும் இராணுவத்தால் நடத்தப்படும் தாக்குதல்களுக்கும் இலக்காகிறார்கள்.
# அக்கா (இனம்)

## சுற்றுலாப் பயணிகள் வருகை

கடந்த ஆண்டுகளில் அதிகரித்துள்ள சுற்றுலாப்பயணிகளின் வருகைகள் தம்மைத் தொந்தரவு செய்வதாக அக்கா இனத்தவர்கள் கருதுகிறார்கள். இளம் தலைமுறையினரின் அக்கா இனத்தவரின் வாழ்வியலில் இது பெருத்த மாற்றங்களை ஏற்படுத்திக் கொண்டிருக்கின்றது என்கிறார்கள் அவர்கள். பலர் தமது விவசாயத் தொழிலை விடுத்து வியாபாரங்களில் ஈடுபடத் தொடங்கி விட்டார்கள். பெண்கள் விபச்சாரத் தொழிலில் ஈடுபட்டு வேறு வழியில் பணம் சம்பாதிக்கிறார்கள்.
# அரக்கான் மலைகள்

**அரகான் மலைகள்** அல்லது (**அரகான் மலைத்தொடர்**, **ரஹினி மலைத்தொடர்**, **ரஹினி யோமா**, **அரகான் யோமா**, **ரஹினி ரோமா**, **அரகான் ரோமா**; **பர்மிஸ்**: ရခိုင်ရိုးမ) மேற்கு பர்மாவில் (மியான்மர்) உள்ள ஒரு மலைத்தொடர் அகும். ரஹினி கடற்கரைக்கும் மத்திய பர்மாவில் பாயும் ஐராவதி ஆற்று வடிநிலப்பகுதிக்கும் இடையே இந்த மலைத்தொடர் உள்ளது. வில் வடிவ இணை தொடர்களாக உள்ள இம்மலைகள் இந்தியாவின் அசாம், நாகலாந்து , மிசோரம் மற்றும் மியான்மர் வரை தொடர்ச்சியாக காணப்படுகிறது. வடக்கில் இந்தியாவின் மணிப்பூர் மாநிலத்தில் தொடங்கி தெற்கில் நெக்ரைஸ் முனை வரை நீண்டுள்ளது. நாகா மலைகள், சின் மலைகள் மற்றும் பட்கா தொடரிலுள்ள லுஷய் மலைகள் அரகான் மலைதொடரில் அடங்கும் . இந்த மலைத்தொடர் வங்காள விரிகுடா கடலில் அமிழ்ந்து பின் அந்தமான் நிகோபார் தீவுகளாக மேலெழும்பி காணப்படுகிறது.
# அரக்கான் மலைகள்

## புவியியல் மற்றும் தோற்றம்

இந்தியா மற்றும் நேபாளம் இடையே இந்திய நிலத்தட்டு யுரேசியா நிலத்தட்டு மீது ஏற்படுத்தும் அழுத்தம் காரணமாக அராகன் மலைகளும் அதன் கிழக்கு மேற்கில் இணையாக காணப்படும் வளைவுத்தொடர்களும் தோன்றியது.
# அரக்கான் மலைகள்

## அமைப்பு

அரகான் மலைத்தொடர் 950 கி.மீ. (600 மைல்கள்) நீளம் உடையது, இதில் மலைப்பகுதி நீளம் மட்டும் சுமார் 400 கி.மீ. (250 மைல்) ஆகும். இந்த தொடரின் முகட்டு உச்சிப்புள்ளி 3.094 மீட்டர் உயரமுடைய **நாட் மா தவுங்** அல்லது **மவுண்ட் விக்டோரியா** ஆகும்.
# அரக்கான் மலைகள்

## வரலாறு

அரகான் மலைகள் ரஹினி கடற்கரையை பர்மாவின் மற்ற பகுதிகளிலிருந்து பிரிக்கிறது. இந்திய துணைகண்டத்திலிருந்து மத்திய பர்மா பகுதிகளை இந்த மலைத்தொடர் பிரிப்பதால் ரஹினி பகுதி மக்கள் மொழி மற்றும் கலாசார அடிப்படையில் பர்மிய மக்களிலிருந்து வேறுபடுகின்றனர். மேலும் பர்மிய படையெடுப்புகளிலிருந்தும் இம்மலைத்தொடர் பாதுகாப்பாக இருந்திருக்கிறது. அரகான் நாகரிகத்தின் பிரதான இடங்களாக இப்பகுதியின் **மரவுக் உ** (Mrauk U) மற்றும் **வைதலி** (Waithali) ஆகிய கடற்கரை நகரங்கள் திகழ்கின்றன.  
சனவரி 1943 மற்றும் மார்ச் 1944 இடையே இந்த மலைப்பகுதிகளில் கடுமையான போர்கள் நிகழ்ந்தன. சப்பானிய ராணுவப்படையின் 33 மற்றும் 55 வது பிரிவுகள் அரகான் கடலோர பகுதியிலிருந்து இங்கிலாந்து இராணுவத்தை எதிர்கொண்டது
.
# அரக்கான் மலைகள்

## சூழலியல்

தென்மேற்கு பருவ மழையை இந்த மலைத்தொடர் தடுப்பதில் முக்கிய பங்காற்றுகிறது. இது ஒரு தடுப்பு அரணாக அமைந்து மத்திய பர்மா பகுதியில் மலை பொழிவை தடுக்கிறது. இதனால் அரகான் மலைதொடரின் மேற்குச் சரிவுப்பகுதியில் மாதத்திற்கு 1 மீ (39 அங்குலம்) என்ற அளவில் மழை பொழிகிறது. கிழக்குப் பகுதி மேற்குப்பகுதியை விட வறண்டு காணப்படுகிறது.
# அரக்கான் மலைகள்

## போக்குவரத்து

ரகினி மாநிலத்தை மத்திய பர்மாவுடன் இணைக்கும் இரண்டு முக்கிய சாலைகள் அராகன் மலைத்தொடர் இடையே செல்கின்றன. வடக்கில் உள்ள சாலை [மஹ்வி] க்கும் ஆன் க்கும் இடையே செல்கிறது. தெற்கில் உள்ள சாலை **பயாய்** முதல் **தவுங் கொக்** வரையும் பின் இந்த சாலை **தாண்ட்வி** மற்றும் **ங்கபாலி** கடற்கரைக்கும் Ngapali beach செல்கிறது. நீண்ட நெடிய பயண நேரம் பிடிக்கக்கூடிய இந்த சாலைகளை சில சுற்றுலா பயணிகள் பயன்படுதுகிறார்கள் இந்த சாலைகள் தவிர மற்ற சாலைகள் பயன்படுத்தும் வகையில் நல்ல நிலையில் இல்லை..
# பட்டாலா

**பட்டாலா**, (பஞ்சாபி: ਬਟਾਲਾ) என்னும் நகரம் இந்திய மாநிலமான பஞ்சாபின் குர்தாஸ்பூர் மாவட்டத்தில் அமைந்துள்ளது. ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. மக்கள்தொகை அடிப்படையில் பஞ்சாபின் எட்டாவது பெரிய நகரமாகும். இங்கு 156,400 மக்கள் வசிக்கின்றனர் என்று 2011ஆம் ஆண்டு கணக்கெடுப்பு தெரிவிக்கிறது. இந்த நகரம் 1465ஆம் ஆண்டில் நிறுவப்பட்டது. இங்கு இரும்பை உருக்கும் ஆலைகள் உள்ளன. இந்த நகரம் ஏறத்தாழ 9 சதுர கி.மீ பரப்பளவை கொண்டது.
# பட்டாலா

## சுற்றுலா

குருநானக்குடன் தொடர்புடைய ஸ்ரீ கந்த சாகிப் குருத்வாரா இங்குள்ளது.
# பட்டாலா

## அரசியல்

இந்த ஊர் பட்டாலா வட்டத்துக்கு உட்பட்டது. இது குர்தாஸ்பூர் மக்களவைத் தொகுதிக்கு உட்பட்டது..
# கபுர்த்தலா

**கபுர்த்தலா**, (பஞ்சாபி: ਕਪੂਰਥਲਾ) என்னும் நகரம், இந்திய மாநிலமான பஞ்சாபின் கபுர்தலா மாவட்டத்தில் உள்ளது. வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கபுர்த்தலா ஆகும். கபுர்த்தலா மாவட்டத்தின் நிலப்பரப்புகள் ஜலந்தர் மாவட்டத்தின் மேற்கு மற்றும் கிழக்கு பகுதிகளில் அமைந்துள்ளது. இங்கு கஞ்சிலி நீர்ப்பரப்பு, எலிசி அரண்மனை, ஷாலிமார் தோட்டம் ஆகியன அமைந்துள்ளன.  
இது பிரித்தானிய இந்தியாவில் சுதேச மன்னர்கள் காலத்தில் கபுர்த்தலா மாநிலத்தின் தலைநகராக இருந்தது (அலுவாலியா வம்சத்தால் ஆளப்பட்டது). பிரஞ்சு மற்றும் இந்தோ சரசனிக் பாணி கட்டிடக்கலை அடிப்படையிலான அதன் முக்கிய கட்டிடங்களுடன் நகரத்தின் மதச்சார்பற்ற மற்றும் அழகியல் கலவை அதன் சுதேச கடந்த காலத்தை சுயமாக விவரிக்கிறது. இது அரண்மனைகள் மற்றும் தோட்டங்களின் நகரம் என்றும் அழைக்கப்படுகிறது. கபுர்த்தலா இந்தியாவில் குறைந்த மக்கள் தொகை கொண்ட நகரமாகும். 2011 மக்கள் தொகை கணக்கெடுப்பின்படி, இது ஒரு லட்சத்துக்கும் அதிகமான மக்கள்தொகையை கொண்ட நகரங்களின் பட்டியலில் இடம்பிடித்துள்ளது. இங்கு 101,654 மக்கள் வாழ்கின்றனர்.  
இம்மாவட்டத்தில் பியாஸ் ஆறு மற்றும் சத்லஜ் ஆறுகள் பாய்கிறது. இம்மாவட்டத்தின் பொருளாதாரம் கோதுமை, நெல், கரும்பு, உருளைக்கிழங்கு போன்ற வேளாண் விளைபொருட்களைச் சார்ந்துள்ளது. இம்மாவட்டம் கோடைக்காலத்தில் கடும் வெப்பமும்; குளிர்காலத்தில் கடும் குளிரையும் கொண்டுள்ளது.
# கபுர்த்தலா

## வரலாறு

### சுதேச அரசு

கபுர்த்தலா ஒரு காலத்தில் கபுர்த்தலா மாநிலத்தின் தலைநகராக இருந்தது. இது சுதந்திரத்திற்கு முந்தைய இந்தியாவில் ஒரு சுதேச மாநிலமாக இருந்தது, இது அலுவாலியா சீக்கிய ஆட்சியாளர்களால் ஆளப்பட்டது. கபுர்த்தலா கொடி இரண்டு வண்ண பின்னணியைக் கொண்டுள்ளது, இன்ஸ்க்னியா மற்றும் மோட்டோவுடன் "புரோ ரீஜ் எட் பேட்ரியா" (லத்தீன் மொழியில்) "மன்னன் மற்றும் நாட்டிற்கு" என்ற வார்த்தைகளுடன் இருக்கிறது.
# கபுர்த்தலா

## நினைவுச்சின்னங்கள் மற்றும் கட்டிடங்கள்

கபுர்த்தலா நகரம் அதன் உள்ளூர் வரலாற்றுடன் இணைக்கப்பட்ட பல கட்டிடங்கள் மற்றும் முக்கிய இடங்களைக் கொண்டுள்ளது, அதாவது சைனிக் பள்ளி (முன்பு ஜகத்ஜித் அரண்மனை), சாலிமார் பாக் (தோட்டங்கள்), மாவட்ட நீதிமன்ற கட்டிடங்கள், மூரிஷ் மசூதி, பஞ்ச் மந்திர் ("ஐந்து கோயில்கள்"), மணிகூண்டு, மாநில குருத்வாரா, காஞ்ச்லி ஈரநிலங்கள், குரு நானக் விளையாட்டு அரங்கம், ஜக்ஜித் கிளப் மற்றும் என்ஜேஎஸ்ஏ அரசு கல்லூரி ஆகியவை. இந்த நகரம் நாட்டின் முதல் காலநிலை மாற்ற அரங்கையும் கொண்டுள்ளது
# கபுர்த்தலா

## நினைவுச்சின்னங்கள் மற்றும் கட்டிடங்கள்

### சைனிக் பள்ளி (ஜகத்ஜித் அரண்மனை)

இங்குள்ள சைனிக் பள்ளி முன்னர் ஜகத்ஜித் அரண்மனை என்று அழைக்கப்பட்து. இது முன்பு கபுர்த்தலா மாநில மகாராஜாவின் அரண்மனை, எச்.ஆர்.எச் மகாராஜா ஜகத்ஜித் சிங் ஆகியோரின் அரண்மனையாக இருந்தது. அரண்மனை கட்டிடத்தின் கட்டிடக்கலை வெர்சாய் அரண்மனை மற்றும் ஃபோன்டைன்லேபூ அரண்மனையை அடிப்படையாகக் கொண்டது இது மொத்தம் 200 ஏக்கர் பரப்பளவில் (0.81 கி.மீ. 2) பரவியுள்ளது. இதை பிரெஞ்சு கட்டிடக் கலைஞர் எம். மார்செல் வடிவமைத்து உள்ளூர் கட்டிடக் கலைஞர் அல்லாஹ் டிட்டாவால் கட்டப்பட்டது. இது மறுமலர்ச்சி பாணியில் முன்புறத்தில் மூழ்கிய பூங்காவுடன் கட்டப்பட்டது (பைஜா என்று அழைக்கப்படுகிறது). அதன் தர்பார் ஹால் (திவான்-இ-காஸ்) இந்தியாவின் மிகச்சிறந்த ஒன்றாகும், மற்றும் பூச்சு மற்றும் வர்ணம் பூசப்பட்ட கூரைகள் பிரெஞ்சு மற்றும் இத்தாலிய கலை மற்றும் கட்டிடக்கலைகளின் மிகச்சிறந்த அம்சங்களைக் குறிக்கின்றன. இந்த அரண்மனை 1900 ஆம் ஆண்டில் தொடங்கப்பட்டு 1908 ஆம் ஆண்டில் மகாராஜா அனிதா டெல்கடோவின் புதிய மனைவிக்காக முடிக்கப்பட்டது.
# கபுர்த்தலா

## நினைவுச்சின்னங்கள் மற்றும் கட்டிடங்கள்

### எலிசி அரண்மனை

எலிசி அரண்மனை 1862 ஆம் ஆண்டில் கன்வர் பிக்ரமா சிங் அவர்களால் கட்டப்பட்டது. இந்த கட்டிடம் இப்போது கபுர்தலாவின் எம்ஜிஎன் பள்ளியாக மாற்றப்பட்டுள்ளது
# கபுர்த்தலா

## நினைவுச்சின்னங்கள் மற்றும் கட்டிடங்கள்

### Heritage sites

#### Heritage buildings of Kapurthala Heritage city

##### Kapurthala Sainik School  
##### Guest house building of Kapurthala  
##### NAWAB JASSA SINGH AHLUWALIA GOVERNMENT COLLEGE
# லியாவோனிங்

**லியாவோனிங்** , மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் வடகிழக்குப் பகுதியில் அமைந்துள்ளது. இம்மாகாணம் 1907இல் **பெங்டியன்** என்ற பெயரில் உருவாக்கப்பட்டது. பின்னர் 1929இல் லியாவோனிங் எனப் பெயர் மாற்றம் பெற்றது. யப்பானியப் பொம்மை ஆட்சியான மஞ்சுகோ ஆட்சியின் கீழ் இது முன்னைய பெயருக்கு மாற்றப்பட்டது. எனினும் 1945 மற்றும் 1954இல் மீண்டும் லியோனிங் எனப் பெயர்மாற்றம் பெற்றது.  
இதன் தெற்கே மஞ்சள் ஆறும் தென்கிழக்கில் வட கொரியாவும் வடகிழக்கில் சிலின் மாகாணமும் தென்மேற்கில் ஏபெய் மாகாணமும் வடமேற்கில் உள் மங்கோலியாவும் எல்லைகளாக உள்ளன. வட கொரியாவுடனான எல்லையாக யாலு ஆறு விளங்குகின்றது.
# லியாவோனிங்

## வரலாறு

வடகீழ்ச் சீனாவின் தெற்குப் பகுதியில் லியாவோனிங் அமைந்துள்ளது. இது கோயோசியோன், கோகுர்யோ, பல்கீ ஆகிய கொரிய ஆட்சிகளின் கீழும் யான் தேசம், ஆன் அரசமரபு ஆகிய சீன ஆட்சிகளின் கீழும் இருந்துள்ளது.  
பெய்ஜிங்கிலிருந்து மொங்கோலியர்கள் வெளியேற்றப்பட்டு மூன்று ஆண்டுகளின் பின்னர், 1371இல் இப்பிரதேசம் மிங் அரசமரபினரின் கட்டுப்பாட்டுக்குள் வந்தது. பதினேழாம் நூற்றாண்டின் முற்பகுதியில் இது மஞ்சு ஆட்சியின் கட்டுப்பாட்டின் கீழ் வந்தது.
# லியாவோனிங்

## புவியியல்

லியாவோனிங்கை மூன்று புவியியல் பகுதிகளாகப் பிரிக்கலாம். மேற்குப் பகுதியில் உயர்நிலப் பிரதேசமும், மத்திய பகுதியில் சமவெளியும், கிழக்குப் பகுதியில் மலைகளுமாக இது காணப்படுகின்றது. உயரம் குறைந்த மலைகளைப் பெரிதும் கொண்ட மேற்குப்பகுதியிலுள்ள நுலு ஏரு மலைத்தொடர் ஏறத்தாழ உள் மங்கோலியாவுடனான எல்லையாக அமைந்துள்ளது. இம்மாகாணத்தின் மிக உயர்ந்த இடமாக, கிழக்குப் பகுதியிலுள்ள மலைத்தொடர்களில் இருக்கும் 1336 மீட்டர் உயரமான உவாபோசி குன்று விளங்குகின்றது.
# லியாவோனிங்

## நிர்வாகப் பிரிவுகள்

இம்மாகாணம் 14 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 100 கவுண்டி அலகுகளாகப் பிரிக்கப்பட்டு மேலும் 1511 நகர நிலை அலகுகளாகப் பிரிக்கப்பட்டுள்ளன.
# லியாவோனிங்

## அரசியல்

சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.
# லியாவோனிங்

## பொருளாதாரம்

2011இல், லியாவோனிங் மாகாணத்தின் மொத்த உள்நாட்டு உற்பத்தி 2.2 ட்ரில்லியன் யுவான் ($348 பில்லியன் அமெரிக்க டொலர்) ஆகக் காணப்பட்டது. தனி நபர் வருமானம் 41,782 ரென்மின்பி ஆகக் காணப்பட்டது.  
பிரதான கைத்தொழில்களாக இரசாயன, உலோக, இலத்திரனியல் மற்றும் இயந்திரங்கள் தொடர்பான கைத்தொழில்கள் காணப்படுகின்றன. இரும்பு, உருக்கு மற்றும் உலோகங்களை வெட்டும் இயந்திரங்கள் உற்பத்தியில் தேசிய அளவில் முன்னணியான மாகாணமாக இது விளங்குகின்றது.
# லியாவோனிங்

## மக்கட் பரம்பல்

இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் மஞ்சு இனக்குழு (5.3 மில்லியன் மக்கள்), மொங்கோல் இனக்குழு (6.7 இலட்சம் மக்கள்), ஊய் இனக்குழு (2.6 இலட்சம் மக்கள்), கொரியர்கள் மற்றூம் சிபே இன மக்கள் சிறுபான்மையினராக உள்ளனர்.  
| இனம் | மக்கட்டொகை | சதவீதம் |  |
| --- | --- | --- | --- |
| ஆன் சீனர் | 35,105,991 | 83.94% |  |
| மஞ்சு இனக்குழு | 5,385,287 | 12.88% |  |
| மொங்கோலியர் | 669,972 | 1.60% |  |
| ஊய் இனக்குழு | 264,407 | 0.632% |  |
| கொரியர்கள் | 241,052 | 0.576% |  |
| சிபே இனக்குழு | 132,615 | 0.317% | } |
இங்கு மக்கள் விடுதலை இராணுவ சேவையிலுள்ளோர் உள்ளடக்கப்படவில்லை.  
மூலம்: Department of Population, Social, Science and Technology Statistics of the National Bureau of Statistics of China and Department of Economic Development of the State Ethnic Affairs Commission of China, eds. *Tabulation on Nationalities of 2000 Population Census of China*. 2 vols. Beijing: Nationalities Publishing House (民族出版社), 2003.
# ஊபேய்

**ஊபேய்** (*Hubei*; ; முன்னாளில் **ஊப்பேய்** (*Hupeh*) என்பது சீன மக்கள் குடியரசு நாட்டின் மத்தியில் உள்ள மாகாணங்களுள் ஒன்று. மாகாணத்தின் பெயரான ஊபேய் என்பதன் பொருள் "ஏரியின் வடக்கு" என்பதாகும். தோங்டிங் ஏரியின் வடக்கில் அமைந்தமையால் இப்பெயரைப் பெற்றது. மாகாணத் தலைநகரான ஊகான், ஒரு முக்கியப் போக்குவரத்து வழியாகவும் மத்திய சீனாவின் அரசியல், பண்பாடு, பொருளாதார மையமாகவும் விளங்குகிறது.  
மூன்று ஆழ்பள்ளத்தாக்கு அணை என்னும் அணை இந்த மாகாணத்திலுள்ள யில்லிங் *(Yiling)* மாவட்டத்திலிருக்கும் சான்டோப்பிங் *(Sandouping)* நகரத்துக்கு அருகில் அமைந்துள்ளது. இதுவே உலகின் மிகப்பெரிய மின்சாரம் உற்பத்தி செய்யும் இடமாகும்..
# ஊபேய்

## எல்லைகள்

ஊபேய் மாகாணம் தன் எல்லையை வடக்கில் ஹெய்நான் மாகாணம், கிழக்கில் அன்ஹுயி மாகாணம், தென்கிழக்கில் ஜியாங்சி, தெற்கில் ஹுனான் மாகாணம், மேற்கில் சாங்கியூங், வடமேற்கில் ஷாங்சி ஆகியவற்றுடன் பகிர்ந்துகொண்டுள்ளது.
# ஊபேய்

## வரலாறு

பழங்காலத்தில் சீனாவின் இந்த மாகாணத்தில் அதிநவீன புதிய கற்கால பண்பாடு நிலவியது. கி.மு.770-476 காலகட்டத்தில் சீனப்பகுதிகளில் சக்தி வாய்ந்த அரசாக இருந்த சூ மாநிலத்தின் ஒரு பகுதியாக இருந்தது. இந்த சூ மாநிலம் சவு வம்சத்தின் ஆட்சியில் ஒரு துணை மாநிலமாக இருந்தது.
# ஊபேய்

## நிலவியல்

இம்மாகாணத்தின் மத்திய மற்றும் தெற்குப் பகுதிகளில் ஜியங்ஹான் சமவெளி அமைந்துள்ளது.
# ஊபேய்

## நிலவியல்

### மலைகள்

மாகாணத்தின் மேற்குப்பகுதி மலைப்பாங்குடன் உள்ளது. இங்கு ஊடாங் மலைகள், ஜிங் மலைகள், தாபா மலைகள், வு மலைகள் போன்றவை உள்ளன. ஜியாங்கன் சமவெளியின் வடகிழக்கில் தாபி மலைகள் உள்ளன. தோங்பாய் மலைகள் ஹெய்நான் மற்றும் அன்ஹுயி மாகாணங்களுடனான எல்லையாக உள்ளது. தென்கிழக்கேயுள்ள முபு மலைகள் ஜியாங்சி மாகாணத்தின் எல்லையாக உள்ளது. மாகாணத்தின் உயரமான சிகரம் தாபா மலைகளில் காணப்படும் 3105 மீட்டர் உயரமுள்ள ஷென்னாங்குக்கு சிகரம் ஆகும்.
# ஊபேய்

## நிலவியல்

### நீர்நிலைகள்

ஹூபே மாகாணத்தில் இரண்டு பெரிய ஆறுகள் பாய்கின்றன. அவை யாங்சி ஆறு மற்றும் அதன் இடது கிளை ஆறான ஹான்ஷுய் ஆகும். இவ்விரு பெரிய ஆறுகளும் மாகாணத்தலைநகரான வுகான் என்னும் இடத்தில் சந்திக்கின்றன. மாகாணத்தில் யாங்சி ஆற்றின் குறிப்பிடத்தக்க பிற கிளை ஆறுகள் ஷேன் நாங் ஓடை, சிங் போன்றவை ஆகும். தென்மேற்கு ஹூபேயின் முக்கிய நீர்வழிபாதைகளாக ஈச்சாங் நகரின் அருகே பாயும் ஹுவாங்பை ஆறும், மாகாணத்தின் தென்கிழக்கில் பாயும் ஃபூஷுயெ ஆறும் திகழ்கின்றன.  
ஹூபே மாகாணத்தின் ஜியங்ஹான் சமவெளியில் ஆயிரக்கணக்கான ஏரிகள் உள்ளன. இதனால் இந்த மாகாணம் சீனாவில் "ஏரிகள் மாகாணம்" எனப் பெயர்பெற்றது. இந்த ஏரிகளில் பெரிய ஏரிகள் லியாங்சி மற்றும் ஹாங் ஏரி ஆகும்.
# ஊபேய்

## காலநிலை

ஹூபேய் மாகாணம் ஈரப்பதமான மிதவெப்ப மண்டலக் காலநிலையைக் கொண்டது. குளிர்காலமான சனவரி மாத வெப்பநிலை சராசரியாக 1 முதல் 6 °செல்சியஸ் (34 முதல் 43 °பாரங்கீட்) ஈரப்பதமாகவும், வெப்பமாகவும் இருக்கும் கோடைக்காலத்தில் (சூலை மாதத்தில்) வெப்பநிலை சராசரியாக 24 முதல் 30 °செல்சியஸ் (75 முதல் 86 °பாரங்கீட்) இருக்கும்.
# ஊபேய்

## பொருளாதாரம்

2011 ல் இந்த மாகாணத்தின் மொத்த உற்பத்தி 1,959 டிரில்லியன் யுவான் (311 பில்லியன் அமெரிக்க டாலர்) மதிப்பையும் தனிநபர் வருமானம் 21,566 ரென்மின்பி (2,863 அமெரிக்க டாலர்) மதிப்பையும் கொண்டு சீன நாட்டின் பொருளாதாரத்தில் 11 வது இடத்தில் இருந்தது. மாகாணத்தின் வளர்ச்சி விகிதம் ஆண்டுதோறும் 10% க்கு மேல் உள்ளது. 2020 ஆண்டில் இந்த மாகாணத்தின் தனிநபர் வருமானம் இருமடங்காகலாம் என நம்பப்படுகின்றது.
# ஊபேய்

## பொருளாதாரம்

### கனிமவளம்

ஹுபேயில் குறிப்பிடத்தக்க அளவு கனிமப் பொருட்கள் கிடைக்கின்றன, அவை பின்வருமாறு வெண்காரம், ஹோங்ஷியைட், உல்லஸ்டோனிட், கோமேதகம், மாரிஷ்டோன், இரும்பு, பாசுபரசு, தாமிரம், ஜிப்சம், ரூட்டில், பாறை உப்பு, தங்கம், மாங்கனீசு, வனேடியம் ஆகும். மாகாணத்தின் நிலக்கரி கையிருப்பு 548 மில்லியன் டன்கள், சீனாவின் பிற மாகாணங்களுடன் ஒப்பிடும்போது இந்த மாகாணம் இரத்தினச்சுரங்கங்களுக்காகப் பெரிதும் அறியப்படுகிறது.
# ஊபேய்

## மக்கள் வகைப்பாடு

மாகாணத்தில் ஹான் சீனர் இனக்குழுவினரே பெரும் எண்ணிக்கையில் உள்ளனர். மாகாணத்தின் தென்மேற்கு பகுதியில் கணிசமான மொங் மக்கள், துஜா மக்கள் வாழுகின்றனர்.
# ஊபேய்

## மதம்

சீனப்பழமை மதங்களே பெரும்பான்மையாகப் பின்பற்றப்படுகிறது. அவை சீன நாட்டுப்புற மதங்கள், தாவோயிச மரபுகள் மற்றும் சீன பௌத்தம் ஆகும். 2007 மற்றும் 2009 இல் நடத்திய ஆய்வுகள்படி, மக்கள் தொகையில் 6.5% முன்னோர்களை வழிபடும் சடங்குகளில் ஈடுபடுபவர்களாக உள்ளனர். மக்கள் தொகையில் 0.58% கிறித்தவர்கள் உள்ளனர். 2004 ல் 0.83% என்ற எண்ணிக்கையில் இருந்து குறைந்துவிட்டதாக அடையாளம் கணப்பட்டுள்ளது.
அறிக்கையில் மத விவரங்களைக் கொடுக்காதவர்கள் மக்கள் தொகையில் 92.92% ஆவர். இவர்கள் சமயப்பற்று அல்லது ஈடுபாடு அற்றவர்களாக இருக்கலாம். முஸ்லிம்கள் சிறுபான்மையினராக உள்ளனர்.
# கோரையாறு அருவி

பெரம்பலூர் மாவட்டம், வேப்பந்தட்டை வட்டத்தில் உள்ள கோரையாறு கிராமத்திலிருந்து சுமார் 3 கி.மீ. தொலைவில் அமைந்துள்ள பச்சைமலை மீது கோரையாறு நீர்வீழ்ச்சி அமைந்துள்ளது. இந்நீர் வீழ்ச்சியில் மலை உச்சியிலிருந்து தண்ணீர் கொட்டும் இடத்தில் 60 அடி ஆழம் கொண்ட நீர் தேக்கமும் உள்ளது.  
இவ்வருவியில், சாதாரண மழைபெய்தால் கூட நீர் கொட்டும். குறிப்பாக அக்டோபர் மாதத்தின் இறுதியில் தொடங்கி, நவம்பர், டிசம்பர் மாதங்களே கோரையாறு அருவியின் சீசன் நாட்களாகும். இந்த மழைநீர் கோரையாறு, தொண்டமாந்துறை வழியாக கல்லாற்றில் கலக்கிறது.  
பெரம்பலூரிலிருந்து வேப்பந்தட்டை, கிருஷ்ணாபுரம் வழியாக தொண்டமாந்துறைக்கு சென்று, அங்கிருந்து விஜய புரம், அய்யர்பாளையம் வழியாக பச்சைமலை அடிவாரத்திலுள்ள கோரையாறு கிராமத்திற்கு செல்ல வேண்டும். இந்த கோரையாறு கிராமம் வரை அரசு டவுன் பஸ் செல்கிறது. கார், மோட்டார் சைக்கிள்களிலும் செல்லலாம்.  
இதன்பிறகு பச்சைமலை மீது இடையிலுள்ள ஆற்றை கடந்து 3 கிலோ மீட்டர் தூரம் நடந்து செல்ல வேண்டும். அங்கு உயரத்திலிருந்து கருங்கல் பாறைகள் சூழ்ந்த குளத்திற்குள் ஆர்ப்பரித்தபடி அருவி நீர் கொட்டுகிறது.
# கோரையாறு அருவி

## வெளியிணைப்புகள்

- கோரையாறு அருவி சுற்றுலா தலமாக்கப்படுமா?, தினமணி நவம்பர் 5,2014.  
- விகடன் செய்தி
# பெரியார் (மாற்றுப் பயன்பாடுகள்)

**பெரியார்** என்பது பொதுவாகத் தமிழக அரசியலில் பரவலாக அறியப்படும் ஈ. வெ. இராமசாமியைக் குறிக்கும். வேறு பயன்பாடுகள் கீழே பட்டியலிடப்பட்டுள்ளன:  
- சைவப் பெரியார்கள்:
- சிற்றம்பல நாடிகள் - 14-ஆம் நூற்றாண்டில் வாழ்ந்த சைவப் பெரியார்
- சம்பந்த முனிவர் (பழுதை கட்டி)
- கா. சூரன் - சைவப் பெரியார்
- சச்சிதானந்தம் பிள்ளை - திருவள்ளுவர் ஆண்டு முறை உருவாக்கத்தில் பங்கு வகித்தவர்
- சு. சிவபாதசுந்தரம்  
- பிற
- பெரியார் திராவிடர் கழகம்
- பெரியார் பல்கலைக்கழகம்
- பெரியார் மணியம்மை பல்கலைக்கழகம்
- பெரியார் தேசியப் பூங்கா
- பெரியார் விருது
- பெரியார் தமிழிசை மன்றம்
- பெரியார் (திரைப்படம்)
- ஈரோடு மாவட்டம் - 1996-ஆம் வருடம் வரை ஈரோடு மாவட்டம், **பெரியார் மாவட்டம்** என்று அழைக்கப்பட்டது
- பெரியாறு, பெரியார் ஆறு
- பெரியார்தாசன்
# கலை (கோணம்)

**கலை** அல்லது **பாகைத்துளி** (ஆங்கிலம்: Minute of Arc) என்பது கோணத்தின் துணை அலகாகும். இது பாகையில் அறுபதிலொருபாகம் ஆகும்; மேலும் 60 *விகலைகள்* ஒரு கலைக்கு சமமாகும். இது (') என்ற குறியீடினால் குறிக்கப்படுவது வழக்கம். 50' என எழுதும்போது அது 50 கலை என்பதைக் குறிக்கும்.  
ஓர் பாகை என்பது ஒரு வட்டத்தின் *முந்நூற்று அறுபதிலொருபாகம் * என்றால், ஓர் கலை என்பது ஒரு வட்டத்தின் (அல்லது, ஆரையத்தில் ) பாகம். இது மிகச்சிறிய கோணங்களுடன் தொடர்புடைய வானியல், பார்வை அளவையியல், கண்ணியல், ஒளியியல், நில அளவியல் மற்றும் மறைசுடுதல் ஆகிய துறைகளில் பயன்படுத்தப்படுகிறது.
# கலை (கோணம்)

## பயன்பாடுகள்

### நிலப்படவரைவியல்

நிலப்படவரைவியலில் பாகைத்துளி பயன்படுகின்றது. நில உருண்டை ஒரு முழுச்சீரான உருண்டை இல்லை எனினும், கடல் மட்டத்தில் நில நடுக்கோட்டை வட்டமாகக் கொண்டாலொரு பாகைத்துளி என்பது சுமார் 1.86 கிலோ மீட்டர் (1.15 மைல்). இதனையே சற்றேரக்குறைய 1 நாட்டிக்கல் மைல்(கடலோட்ட மைல்) ஆகும்.
# கலை (கோணம்)

## பயன்பாடுகள்

### வானியல்

இவ்வகை சிறு கோணங்கள் வானியலில் தொலைவில் உள்ள விண்மீன்கள் பற்றிய அளவீடுகளுக்கு மிகவும் பயன்படுவது
# கலை (கோணம்)

## இதனையும் பார்க்க

1. பாகை
1. புடைநொடி இந்த வானியல் அலகை பாகை அலகுளை கொண்டே கணக்கிடுகின்றனர்.
# மின்பூச்சு

**மின்பூச்சு** *(Electro Deposition)* என்பது மின்னாற்பகுப்பு முறையில் ஏதேனுமொரு மின்கடத்தும் பரப்பின் மீது மற்றொரு உலோகத்தை மெலிதான அடுக்காக படியச் செய்யும் செயல்முறையே மின்பூச்சு செய்தல் எனப்படும். மின்பூச்சு செய்யப்படும்போது எப்பொருளின் மீது மற்றொரு உலோகத்தைப் படிய வைக்க வேண்டுமோ அப்பொருள் எதிர்மின்வாயாகவும், பூச்சு செய்யப் பயன்படும் உலோகம் நேர்மின்வாயாகவும் எடுத்துக் கொள்ளப்படும்.
# மின்பூச்சு

## மின்பூச்சு செய்தலின் பயன்கள்

தொழிற்சாலைகளில் மின்பூச்சு அதிக அளவில் பயன்படுத்தப்படுகிறது.மகிழுந்துகளின் பாகங்கள், சக்கரங்களில் பயன்படும் உலோகப்பகுதிகள், குளியலறைக் குழாய்கள் போன்றவை இரும்பின் மீது குரோமியம் உலோகத்தால் மின்பூச்சு செய்யப்பட்டவை ஆகும்.சாப்பாட்டு மேசையில் பயன்படும் பொருள்கள் மற்றும் மின்தொடர்பு சாதனங்கள் போன்றவை வெள்ளியால் மின்பூச்சு செய்யப்படுகின்றன. இயந்திரங்களில் காணப்படும் உருண்டைத் தாங்கிகளிலும் இவை பயன்படுகின்றன. தங்கமுலாம் பூசப்பட்ட ஆபரணங்கள் கைக்கடிகாரங்கள் மிக அதிக அளவில் பயன்படுத்தப் படுகின்றன.இரும்பு துருப்பிடித்தலைத் துத்தநாக முலாம் பூசுவதன் மூலம் தடுக்கலாம். தானியங்கிகள் மற்றும் வீட்டு உபயோகப்பொருட்களில் நிக்கல் மற்றும் குரோமிய முலாம் பூசப்பட்டப் பொருள்கள் பயன்படுகின்றன.
# குந்தவை நாச்சியார் அரசினர் மகளிர் கலைக் கல்லூரி

**குந்தவை நாச்சியார் அரசினர் மகளிர் கலைக்கல்லூரி** (*Kunthavai Naacchiyaar Government Arts College for Women*) இந்தியாவின் தமிழ்நாட்டில் தஞ்சாவூரில் இயங்கிவரும் தமிழக அரசுக்கு சொந்தமான கலை அறிவியல் கல்லூரியாகும். திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது.
# குந்தவை நாச்சியார் அரசினர் மகளிர் கலைக் கல்லூரி

## வரலாறு

இக்கல்லூரி, தமிழக அரசால் 1966ஆவது ஆண்டில் **அரசினர் கலைக்கல்லூரி** என்ற பெயரில் தொடங்கப்பட்டது.வரலாற்றுச் சிறப்பு மிக்க தஞ்சை அரண்மனைக் கட்டிடத்தில் மூன்று புகுமுக வகுப்புகளைக் கொண்டு செயலாற்றத் தொடங்கியது. 1969 ம் ஆண்டு முதல் பட்ட வகுப்புகள் ஆரம்பிக்கப் பட்டன. 1970ஆவது ஆண்டில் புதிதாகக் கட்டப் பட்ட சொந்தக் கட்டிடத்தில் கல்லூரி மாற்றப் பட்டது சென்னைப் பல்கலைக் கழகத்துடன் இணைந்திருந்த இக் கல்லூரி 1982 பாரதிதாசன் பல்கலைக்கழக ஆட்சி எல்லைக்குள் வந்தது.  
சுமார் 17.9 ஏக்கர் பரப்பளவைக் கொண்ட கல்லூரி இது .1972ஆம் ஆண்டில் பல்கலைக்கழக மானியக் குழுவின் அங்கீகாரம் பெற்றது. 1984ஆம் ஆண்டில் தற்போதைய பெயருக்கு மாற்றப்பட்டது.
# குந்தவை நாச்சியார் அரசினர் மகளிர் கலைக் கல்லூரி

## வழங்கப்படும் படிப்புகள்

### இளநிலைப் படிப்புகள்

கலைப்பாடங்கள்
- தமிழ்
- பொருளியல்
- ஆங்கிலம்
- வரலாறு
- வணிகவியல்
- வணிகநிர்வாகவியல்  
அறிவியல் பாடங்கள்
- கணினி அறிவியல்
- தாவரவியல்
- வேதியியல்
- கணிதம்
- இயற்பியல்
- விலங்கியல்
- புள்ளியியல்
- புவியியல்
# குந்தவை நாச்சியார் அரசினர் மகளிர் கலைக் கல்லூரி

## வழங்கப்படும் படிப்புகள்

### முதுநிலைப் படிப்புகள்

கலைப்பாடங்கள்
- தமிழ்
- பொருளியல்
- ஆங்கிலம்
- வரலாறு
- வணிகவியல்.  
அறிவியல் பாடங்கள்
- கணினி அறிவியல்
- வேதியியல்
- கணிதம்
- இயற்பியல்
- விலங்கியல்
- புவியியல்
# குந்தவை நாச்சியார் அரசினர் மகளிர் கலைக் கல்லூரி

## வழங்கப்படும் படிப்புகள்

### ஆய்வியல் நிறைஞர்

- பொருளியல்
- தாவரவியல்
- வணிகவியல்
- தமிழ்
# குந்தவை நாச்சியார் அரசினர் மகளிர் கலைக் கல்லூரி

## வழங்கப்படும் படிப்புகள்

### முனைவர் பட்டம்

- கணிதம்
- பொருளியல்
- தாவரவியல்
- இயற்பியல்
- ஆங்கிலம்
- தமிழ்
- வரலாறு
- வணிகவியல்
- விலங்கியல்
# குந்தவை நாச்சியார் அரசினர் மகளிர் கலைக் கல்லூரி

## இதனையும் காண்க

- தஞ்சாவூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# மறைசுடுவீரன்

**மறைசுடுதல்** என்பது நெடுந்தூர இலக்குகளை மறைந்திருந்து துல்லியமாக நீள்துப்பாக்கியால் சுடும் வல்லமை. மறைசுடுதலில் தேர்ச்சிபெற்ற நபரை **'மறைசுடுநர்**'அல்லது **குறிசுடுநர்** (ஆங்கிலம்: Sniper, Sharpshooter, Marksman) என்று குறிப்பிடுவர்.  
இராணுவத்தில், காலட்படையுடன் மறைசுடுவீரர்களை இணைப்பதால், தேவையான மதிப்புமிக்க மனிதஇலக்குகள் மீது துல்லியமாக நெடுந்தூர குண்டெறிவை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.  
ஆங்கிலச்சொற்கலான *மார்க்சஸ்மேனுக்கும்*(Marksman) *ஸ்னைபெருக்கும்* (sniper) உள்ள முக்கிய வேறுபாடு என்னவென்றால்:
- மார்க்சஸ்மேன் - இராணுவவீரர்களின் ஓர் அங்கமான மறைசுடுவீரன்.
- ஸ்னைபெர் - தன்னிச்சையாக செயல்படும் மறைசுடுவீரன்.
# முதலாம் உலகப்போர் நினைவுச்சின்னம் (திருச்சிராப்பள்ளி)

**முதலாம் உலகப் போர் நினைவுச் சின்னம் (திருச்சிராப்பள்ளி)** *(World War I Memorial (Tiruchirappalli))* என்பது இந்திய நாட்டிலுள்ள தமிழ்நாடு மாநிலத்தில், திருச்சிராப்பள்ளி மாவட்டத்தில் உள்ள காந்தி சந்தைக்கு எதிரில் முதலாம் உலக போருக்கான நினைவுச் சின்னம் அமைக்கப்பட்டுள்ளது. இந்தச் நினைவுச் சின்னம் திருச்சிராப்பள்ளி போர் வீரர்களுக்காக அர்ப்பணிக்கப்பட்டு இருக்கிறது.
# முதலாம் உலகப்போர் நினைவுச்சின்னம் (திருச்சிராப்பள்ளி)

## வரலாறு

திருச்சிராப்பள்ளியில் இருந்து சுமார் 302 வீரர்கள் பிரித்தானிய இந்திய ராணுவத்தின் சார்பாக முதலாம் உலகப் போரில் பங்கேற்றனர். இதில் 41 வீரர்கள் போரின் பொழுது வீரமரணமடைந்தனர். அந்தப் படை வீரர்களின் நினைவாக, பின்னர் அரசாங்கம் ஒரு பெரிய கடிகாரத்தை திருச்சிராப்பள்ளியில் நினைவு சின்னமாக அமைத்தது.
# முதலாம் உலகப்போர் நினைவுச்சின்னம் (திருச்சிராப்பள்ளி)

## பராமரிப்பு

கடிகார கோபுரம் என அனைவராலும் அறியப்பட்ட இந்த நினைவுச் சின்னம் சரியான பராமரிப்பு இல்லாமல் இருந்தது. அந்த நேரத்தில், பர்மிய அகதிகள் உட்பட சுமார் 25 வர்த்தகர்கள், நினைவு சின்னத்தை சுற்றியுள்ள இடங்களை ஆக்கிரமித்து அங்கு தங்கள் கடைகளை நிரந்தரமாக அமைத்துக் கொண்டார்கள். இதனால் நினைவு சின்னத்தை தடையின்றி வந்து பார்க்க இடையூறாக அமைந்தது. பல ஆண்டுகளுக்கு பிறகு, 27 பிப்ரவரி 2013 அன்று திருச்சி மாநகராட்சி , முன்னாள் ராணுவத்தினர் மற்றும் பிற சேவை அமைப்புகளின் தொடர் கோரிக்கைகளை ஏற்று நினைவு சின்னத்தை சீரமைக்க முடிவு செய்தது. அங்கு ஆக்கிரமிப்பு செய்து இருந்த கடைகளின் (பர்மிய அகதிகள் நடத்தப்படும் கடைகளைத் தவிர்த்து) உரிமத்தை இரத்து செய்தனர் மற்றும் நினைவுச் சின்னத்தை சுற்றி இருந்த கடைகள் இடிக்கப்பட்டு ஆக்ரமிப்புகள் அகற்றப்பட்டன.
# குறிசுடுநர்

(PRT) இருந்து ஒரு குறிசுடுநர் எதிரி நடவடிக்கைகளைத் தேடுகிறார்.]]
குறிசுடுதலில் தேர்ச்சிபெற்ற நபரை **'குறிசாடுநர்**' அல்லது **'குறிசுடுநர்**' (ஆங்கிலம்: Sniper, Sharpshooter, Marksman) என்று குறிப்பிடுவர். இலக்குகளை மறைந்திருந்து சரிநுட்பமாக குறி பார்த்து சுட வல்ல ஆற்றலையும் ஆயுதத்தையும் கொண்டிருப்பவர். பொதுவாக இவர் ஒரு படைவீரராகவோ, அல்லது சட்ட அமுலாக்க பணியாளராகவோ இருப்பர்.  
இராணுவத்தில், காலட்படையுடன் குறிசுடுநர்களை இணைப்பதால், தேவையான மதிப்புமிக்க மனித இலக்குகள் மீது துல்லியமாக நெடுந்தூர சன்ன வீச்சை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.
# சுகோதாய் வரலாற்றுப் பூங்கா

**சுகோதாய் வரலாற்றுப் பூங்கா**; (ஆங்கிலம்: *Sukhothai Historical Park*; தாய்லாந்து மொழி: *อุทยานประวัติศาสตร์สุโขทัย*) என்பது பழைமை வாய்ந்த சுகோதாய் இராச்சியத்தின் (*Sukhothai Kingdom*) இடிபாடுகளைக் கொண்ட ஒரு வரலாற்றுப் பூங்கா ஆகும்.  
சுகோதாய் வரலாற்றுப் பூங்கா வளாகத்தில் சுகோதாய்; கம்பெயங் பெட்; சி சட்சநலை; ஆகிய மூன்று நகரங்கள் உள்ளன. முன்பு காலத்தில் இந்த மூன்று நகரங்களும் சுகோதாய் அரசின் முக்கிய நகரங்களாகும். பொதுவான நீர் கட்டமைப்பு மற்றும் சாலைகளால் இணைக்கப்பட்டு இருந்தன.  
13-ஆம் 14-ஆம் நூற்றாண்டுகளில், வட மத்திய தாய்லாந்தில், சுகோதாய் நகருக்கு அருகில் சுகோதாய் இராச்சியம் இருந்தது. அதே அந்த இடத்தில்தான் சுகோதாய் வரலாற்றுப் பூங்காவும் இப்போது அமைக்கப்பட்டு உள்ளது.
# சுகோதாய் வரலாற்றுப் பூங்கா

## சுகோதாய்

சுகோதாய் நகரம் வடக்குத் தாய்லாந்தில் 13-ஆம் 14-ஆம் நூற்றாண்டில் ஆட்சி செய்த சுகோதாய் இராச்சியத்தின் தலைநகராக இருந்தது. சுகோதாய் வரலாற்றுப் பூங்கா நவீன சுகோதாய் நகருக்கு அருகில் உள்ளது. சுகோதாய் என்றால் ‘மகிழ்ச்சியின் விடியல்’ என்று பொருளாகும்.  
சுகோதாய் நகரத்தின் மதில்கள் கிழக்கு மேற்காக 2 கி.மீ; வடக்கு தெற்காக 1.6 கி.மீ.; நீளத்திற்கு உள்ளன. சுகோதாய் வரலாற்றுப் பூங்காவின் மொத்தப் பரப்பளவு 70 சதுர கிலோமீட்டர். இந்தப் பூங்காவின் வளாகத்திற்குள் 193 இடிபாடுகள் உள்ளன. இவற்றில் அரச மாளிகை மற்றும் 26 கோயில்களும் அடக்கம். இவற்றுள் வாட் மகாதத் கோயில் மிகப்பெரிய கோயிலாகும்.
# சுகோதாய் வரலாற்றுப் பூங்கா

## சி சட்சநலை

சி சட்சநலை நகர்ப் பகுதியில் பல பௌத்த விகாரங்கள், கோயில்கள் உள்லன. சுகோதாய் அரசின் ஆன்மீக நகராக இது விளங்கியது. களிமண்பாண்டங்கள் ஏற்றுமதிக்கும் பெயர் பெற்ற நகரம்.
# சுகோதாய் வரலாற்றுப் பூங்கா

## கம்பெயங் பெட்

கம்பெயங் பெட் தெற்கு எல்லையில் இருந்தது. மிக முக்கிய இராணுவத் தளமாகும். நாட்டின் பாதுகாப்பை உறுதி செய்வதோடு மட்டும் அல்லாமல் வர்த்தகப் போக்குவரத்தையும் உறுதி செய்தது.  
1991-ஆம் ஆண்டில் யுனெஸ்கோ உலகப் பாரம்பரியக் களமாக அறிவிக்கப்பட்டது. தர்சமயம் இதனை, தாய்லாந்து அரசு பராமரித்து வருகிறது.
# சுகோதாய் வரலாற்றுப் பூங்கா

## வரலாறு

13-ஆம் நூற்றாண்டுக்கு முன் தாய் லூ மக்களின், கோயன்யாங் மற்றும் ஹெயோகம் அரசுகள் வடக்கு மேட்டு நிலங்களில் இருந்தன.  
சுகோதாய், கெமர் பேரரசின் கீழ் இருந்தது. தாய் லூ மக்கள் மேல் சாவோ பிரயா பள்ளத்தாக்கிற்கு படிப்படியாக நகரத் தொடங்கினர்.  
சுகோதாய் மற்றும் சிரி சட்சாநலை நகரங்களின் ஆளுநர் போ குன் சிரி நாவ் நம்தோம் தலைமையில் 1180-ஆம் ஆன்டு முதல் சுகோதாய், தன்னாட்சி பெறத் தொடங்கியது. எனினும் லாவோ பகுதியைச் சார்ந்த மோன் மக்கள் மீண்டும் தங்களின் அதிகாரத்திற்குக் கீழ் சுகோதாயைக் கொண்டு வந்தனர்.
# சுகோதாய் வரலாற்றுப் பூங்கா

## வரலாறு

### ஆட்சி மாற்றம்

போ குன் பாங்களாங்கவோ, போ குன் பாமெயுங் என்ற இரு சகோதரர்கள் மோன் மக்களிடம் இருந்து 1239-ஆம் ஆண்டில் சுகோதாயை மீட்டனர். சுகோதாயைத் தலைநகராகக் கொண்டு பாங்களாங்கவோ என்பவர்; சிரி இந்திரா தித்யா எனும் நகரில் பிரா ருவாங் வம்ச அரசாட்சியை நிறுவினார்.  
பாங்களாங்கவோ அரசாட்சி நிறைவுறும் போது சாவோ பிரயா பள்ளத்தாக்கு முழுமைக்கும் சுகோதாய் அரசாங்கம் விரிவு அடைந்து இருந்தது. சுகோதாய் அரசாங்கம் நிறுவப்பட்டது தாய்லாந்து நாட்டின் வரலாற்றில் முக்கியமான நிகழ்ச்சி என வரலாற்று ஆசிரியர்கள் கருதுகிறார்கள்.
# சுகோதாய் வரலாற்றுப் பூங்கா

## வரலாறு

### ராம்கம்கயெங் கீழ் விரிவடைதல்

போ குன் பான் முவாங் மற்றும் அவரது சகோதரர் ராம் கம்கயெங் சுகோதாய் அரசாங்கத்தை விரிவுபடுத்தினார்கள். ராம்கம்கயெங் தெற்கில் சுபன்னபும் , சிரி தாம்னகொர்ன், தாம்பிரலிங்கா ஆகியவற்றைக் கைப்பற்றினார்.  
வடக்கில் பிரே, முவாங் சுவா ஆகியவற்றை இணைத்தார். மேற்கில் வரேரு தலைமையிலான மோன் மக்களை பாகான் அரசிடமிருந்து விடுவித்து, மர்டபன் அரசை உருவாக்கினார்.
# சுகோதாய் வரலாற்றுப் பூங்கா

## வரலாறு

### தாய்லாந்து மொழிக்கு வரி வடிவம்

தெரவடா புத்த சமயம் அரசு சமயமாக ஏற்கப் பட்டது. 1283-இல் தாய் மொழிக்கு வரி வடிவம் கொடுக்கப்பட்டது.  
சீனாவின் யுவான் அரசுடன் அரசு முறையான தொடர்புகள் ஏற்பட்டன. சுகோதாய் அரசில் இருந்து சீனாவிற்குப் பளிங்குப் பாண்டங்கள் ஏற்றுமதி செய்யப் பட்டன.
# சுகோதாய் வரலாற்றுப் பூங்கா

## வரலாறு

### வீழ்ச்சி

ராம்கம்கயெங் இறப்பிற்குப் பின் சுகோதாய் அரசாங்கம் சிதறுண்டது. அவருக்குப் பின் லியோ தாய் அரசரானார். அரசின் ஒவ்வொரு பகுதியும் தன்னாட்சியை அறிவித்துக் கொண்டன.  
1378-இல் அயூத்தியா அரசு சுகோதாய் அரசைக் கைப்பற்றியது. லியோதாய் தன் தலைநகரை பிட்சனலோக்கிற்கு மாற்றிக் கொண்டார். 1584-இல் பர்மா-சியாம் போரின் போது, சுகோதாய் நகரை அயூத்தியா அரசாங்கம் கைவிட்டது.
# சுகோதாய் வரலாற்றுப் பூங்கா

## பிற்காலம்

சுகோதாயில் பின்பு மக்கள் குடியேறிய போதும், தொடர்ச்சியான பர்மா-சியாம் போர்களினால் பெரிதும் பாதிக்கப்பட்டது. 1793 இல் பாங்காக் தலைநகரானதும், பழைய சுகோதாய்க்கு 12 கி.மீ. தொலைவில் புதிய சுகோதாய் நிறுவப்பட்டது. இதனால், சுகோதாய் முழுமையாகக் கைவிடப்பட்டது.  
1801-இல் புதிய தலைநகர் கோயில்களுக்காக சுகோதாய் கோயில்களில் இருந்த புத்தர் சிலைகள் எடுத்துச் செல்லப்பட்டன. அவற்றுள் வாட் மகாதத் கோயிலின் 8 மீட்டர் (25 அடி) பிரா சிரி சாக்யமுனி புத்தர் சிலை முக்கியமானது.  
சுகோதாய்க்கு அருகில் உள்ள கம்பெயங் பெட், சி சட்சநலை ஆகியவை பிற முக்கிய பழங்கால நகரங்களாகும்.
# புக்கிட் தீமா

**புக்கித் தீமா** (*Bukit Timah*) என்பது சிங்கப்பூரின் பிரதானமான மையத்திற்கு அருகில் உள்ள ஒரு பகுதியாகும். அங்கு 166.63 மீட்டர் உயரமுள்ள (537 அடி) ஒரு குன்று இருக்கிறது. சிங்கப்பூர் நகரத்தின் மிக உயரமான இயற்கை புள்ளி இதுவேயாகும்.  
இந்தக் குன்றைச் சுற்றியுள்ள பகுதிகள் நகர மறுசீரமைப்பு அதிகாரச் சபையின் கீழ் இயங்கும் புக்கிட் தீமா நகர்ப்புறத் திட்டமிடல் பகுதி எனப்படுகிறது. இந்தப் பகுதியானது, மைய வணிகப் பகுதியான மத்திய வர்த்தக மாவட்டத்தில் *(Central Business District)* இருந்து 10 கிலோமீட்டர் தொலைவில் அமைந்துள்ளது.  
தோ தக், யலான் யுரொங் கெச்சிலின் கிழக்குப் பகுதி புக்கிட் தீமா சாலை, ஆலண்டு சாலை மற்றும் சிகாட்சு சாலை முதலியன மைய வணிகப் பகுதியைச் சூழ்ந்து எல்லைகளாக உள்ளன.
# புக்கிட் தீமா

## பொது

சிங்கப்பூரில் புக்கிட் தீமா ஒரு விலையுயர்ந்த ஆடம்பரமான நகரமாகக் கருதப் படுகிறது. ஓய்வு பெற்ற மூத்த அமைச்சரான கோ சொக் தொங் உட்பட முன்னாள் குடியரசுத் தலைவர்கள் மற்றும் அலுவலர்கள் இந்த சொகுசு நகரில் வீடுகள், வடிவமைக்கப்பட்ட வில்லாக்கள், ஆடம்பர பங்களாக்கள் மற்றும் கூட்டுரிமை வீடுகள் என மிக ஆடம்பரமாக இங்கு வசிக்கிறார்கள்.  
சிங்கப்பூரின் மற்ற பகுதிகளை ஒப்பிடுகையில் இப்பகுதியில் மிக அதிகமான தாவரங்கள் மற்றும் விலங்குகள் காணப்படுகின்றன. எனவேதான் இப்பகுதியில் புக்கிட் தீமா இயற்கைக் காப்பகம் அமைந்துள்ளது. இக்காப்பகம் 1883-ஆம் ஆண்டில் அமைக்கப்பட்டது.
# புக்கிட் தீமா

## புக்கிட் தீமா சொற்பிறப்பியல்

மலாய் மொழியில் வெள்ளீய மலை என்பது புக்கிட் தீமா என்பதன் பொருளாகும். புக்கிட் தீமா என்ற பெயர் 1828 ஆம் ஆண்டிலேயே பிராங்கின் மற்றும் யாக்சன் என்பவர்களால் வரைபடத்தில் அடையாளப்படுத்தப்பட்டது. கிரான்யி நதியின் கிழக்கு மூலத்தில் வடமேற்குப் பகுதியை நோக்கிய இரண்டு மலைகளாக வரைபடத்தில் இது சித்தரிக்கப்பட்டு இருந்தது.  
தீவினுடைய உட்புறப்பகுதிகள் அந்நேரத்தில் முழுமையாகக் கண்டறியப்படாமல் இருந்ததால், வரைபடத்தில் குறிப்பதற்கான இதன் இருப்பிடம் மற்றும் பெயர் முதலியன அனேகமாக மலாய் சமூதாயத்தினரிடம் இருந்தே வந்திருக்க வேண்டும்.
# புக்கிட் தீமா

## வரலாறு

வெள்ளீய மலை என்ற பெயருக்கும் புக்கிட் தீமா என்ற பெய்ருக்கும் எந்த தொடர்பும் இல்லை. மலாய் மொழியில் இம்மலையின் அசலான பெயர் புக்கித் தெமாக் என்பதாகும். புக்கிட் தீமா என்பது தெமாக் வகை மரங்களின் உச்சியைக் குறிப்பதாகும்.  
இவ்வகை மரங்கள் மலைச் சரிவுகளில் அதிகமாக வளரும். மேற்குப் பகுதியில் இருப்பவர்களால் தெமாக் என்ற விவரிப்பு தீமா என்று எடுத்துக் கொள்ளப்பட்டதால் புக்கிட் தீமா என்ற இப்பெயர் வந்தது. பாத்திமா என்ற மலாய்ப் பெண்ணின் பெயர் சுருக்கமே தீமா என்றும் சிலர் குறிப்பிடுகிறார்கள்
# புக்கிட் தீமா

## வரலாறு

### மலை உச்சி வரையில் வண்டிவழிச் சாலை

1843-ஆம் ஆண்டில் வண்டிவழிச் சாலையொன்று மலையின் உச்சி வரைக்கும் அமைக்கப்பட்டது. பார்வையாளர்களுக்காக சில நாற்காலிகள் கொண்ட ஒரு குடிசையும் அமைக்கப்பட்டது. தரைப் பகுதிகளை விட தூய்மையான குளிர்ந்த காற்று மலைமீது வீசுவதால் இப்பகுதியை மிகச்சிறந்த சுகவாசத்தலம் என்று கருதினர்.  
புக்கிட் தீமாவின் மலாய் பெயர் தமிழ் மொழியில் ஈயமலை என்று பெயரால் அழைக்கப்பட்டது. சிலர் இதை சிங்கப்பூர் விளையாட்டுக் கழகத்தின் ஒரு பொருளுடைய பெயராகவும் கருதினார்கள். பண்டைய நாட்களில் இங்கு மக்கள் பெரும் திரளாகக் கூடுவார்கள். இலவசமாக அரசர்கலின் விளையாட்டை கண்டு களிப்பார்கள். இப்பொழுது இவ்விடம் பரேர் பூங்கா எனப்படுகிறது. முன்னர் போல பொதுமக்களுக்காக அனுமதிக்கப் படாமல் மூடப்பட்டு உள்ளது.
# புக்கிட் தீமா

## வரலாறு

### புலிகளின் நடமாட்டம்

வடக்கில் இருந்து தெற்கு நோக்கிச் செல்லும் 25 கிலோமீட்டர் நீளமுள்ள புக்கிட் தீமா சாலை சிங்கப்பூரின் மிகநீளமான சாலையாக கருதப்படுகிறது. மலையில் இருந்து கிரான்யியை நோக்கிச் செல்லும் இப்பாதை 1845-இல் அமைக்கப்பட்டது.  
இப்பகுதியில் புலிகளின் நடமாட்டம் இருந்ததால் பொதுமக்களின் வாழ்க்கைக்கு அச்சுறுத்தலை அளித்தது. 1860-ஆம் ஆண்டில் பதச்சாறு மற்றும் மிளகு நடவுக்குச் சென்றவர்களில் சுமார் 200 பேர் புலிகளால் கொல்லப்பட்டனர்.  
1840-ஆம் ஆண்டில் புக்கிட் தீமா சாலையில் முதலாவது குதிரைச் சவாரி மேற்கொள்ளப்பட்டது. தாம்சன் மற்றும் டாக்டர் லிட்டில் இருவரும் நான்கு நாட்கள் இப்பயணத்தை மேற்கொண்டனர்.
# புக்கிட் தீமா

## வரலாறு

### தெக் கா காங் சாலை

தெக் கா காங் சாலை என்றும் புக்கிட் தீமா சாலை அழைக்கப்படுகிறது. இதன் பொருள் தெக் கா மாவட்டத்தில் உள்ள ஓடையின் பக்கம் என்பது பொருளாகும். இது புக்கிட் தீமா சாலையின் கீழ் முனையைக் குறிக்கிறது. வாயாங் சாது மற்றும் புக்கிட் தீமா கிராமங்கள் இதை வேறாக அழைக்கின்றன. ஒக்கியன் மொழி இச்சாலையை சியா லோ பியூ என்கிறது. இதன் பொருள் குதிரை வண்டி சாலையின் முடிவு என்பதாகும்.  
இரண்டாம் உலகப்போரின் போது உள்நுழைந்த ஜப்பானியப் படைகளை கடைசியாக எதிர்த்துப் போராடிய இடத்திற்குச் சான்றாக இந்த புக்கிட் தீமா சாலை இருக்கிறது. ஆங்கிலேயர்கள் இறுதியாக 1942 ஆம் ஆண்டு பிப்ரவரி மாதம் 11-ஆம் நாளில் புக்கிட் தீமா சாலையை ஜப்பானியர்களிடம் இழந்தார்கள். எதிர்த்துப் போரிடுவதற்குத் தேவையான உணவும் தளவாடங்களும் தீவுக்குள் சிறிதளவே சேமிக்கப்பட்டுள்ளது என்பதை அவர்கள் அறிதிருந்தார்கள்.  
]].
# சிங்கப்பூரில் போக்குவரத்து

**சிங்கப்பூரில் போக்குவரத்து**
என்பது என்பது பெரும்பாலும் தரைவழியாலேயே நடைபெறுகின்றது. சிங்கப்பூரின் பெரும்பாலான பாகங்களை தரைவழியாக அணுகமுடியும். செந்தோசாத் தீவு மற்றும் சூராங் தீவு போன்றவற்றையும் தரைவழியாக அணுகலாம். சிங்கப்பூரின் அடுத்த பெரிய போக்குவரத்து சாதனம் தொடர்வண்டி. சிங்கப்பூரின் பெரும்பாலான பிரதேசங்களுக்கு சிங்கப்பூர் துரிதக் கடவு ரயில் தொடர்வண்டிச் சேவையை மேற்கொள்கிறது. சிங்கப்பூர் தீவானது மற்றைய தீவுகளுடன் பயணிகள் படகுச் சேவையால் இணைக்கப்பட்டுள்ளது.  
உலகநாடுகளுடன் சிங்கப்பூருக்கு போக்குவரத்து தொடர்புகள் இருக்கின்றன. மலேசியாவையும் சிங்கப்பூரையும் இரண்டு பாலங்கள் இணைக்கின்றன. ஆசியாவின் முக்கியமான வான்வழி மையமாக சிங்கப்பூர் விளங்குகின்றது.
# சிங்கப்பூரில் போக்குவரத்து

## உலகப்போர்களுக்கு முன்னரும் பின்னரும்

இரண்டாம் உலகப்போருக்கு முன்னர் மனிதவலுவால் இயங்கும் ரிக்சாக்கள் பயன்பாட்டில் இருந்தன. இவையே சிங்கப்பூரின் நகர மக்களின் போக்குவரத்தில் முக்கிய இடம்பிடித்தன. அதன்பின்னர் துவிச்சக்கர வண்டி இணைந்தது போன்ற தோற்றம் கொண்ட முச்சில்லு ரிக்சாக்கள் பயன்பாட்டுக்கு வந்தன. 1980 ஆம் ஆண்டுகளின் பின்னர் இவையும் வழக்கொழிந்துவிட்டன. ஆனாலும் சிங்கப்பூரில் இன்னும் எஞ்சியிருக்கும் இவ்வகை ரிக்சாக்கள் சுற்றுலாப்பயணிகளை வெகுவாகக் கவர்கின்றன. சுற்றுலாப்பயணிகள் சிங்கப்பூர் புறநகர்ப் பகுதிகளை ரிக்சாவில் சென்று கண்டுகளிகின்றனர்.
# சிங்கப்பூரில் போக்குவரத்து

## சிங்கப்பூரில் தரைவழிப் போக்குவரத்து

### வீதிகள்

சிங்கப்பூர் வீதிகளே நகரங்களை இணைக்கின்றன. சனத்தொகை மிகுதியாக உள்ள இடங்களுக்கு வீதிகளை அமைப்பதில் நவீன தொழினுட்பங்கள் பலவும் பயன்படுத்தப்பட்ட்டுள்ளன.
- அதிவேகப்பாதைகளின் மொத்த நீளம்: 161&nbsp;கி.மீ.
- முக்கிய இணைப்பு வீதிகளின் மொத்த நீளம்: 645&nbsp;கி.மீ.
- கலெக்டர் வீதிகளின் மொத்தத்த நீளம்: 557&nbsp;கி.மீ.
- சாதாரண வீதிகளின் மொத்த நீளம்: 2048&nbsp;கி.மீ. (2011ஆம் ஆண்டின் படி)  
;கார்கள்
மொத்த சனத்தொகை: 973,004 (as of 2014)
# சிங்கப்பூரில் போக்குவரத்து

## சிங்கப்பூரில் தரைவழிப் போக்குவரத்து

### அதிவேகப்பாதைகள்

சிங்கப்பூரின் தரைவழிப் போக்குவரத்து அதிகாரசபையே வீதி வலையமைப்புகளை திட்டமிட்டு கட்டமைத்துப் பராமரிக்கிறது. புறநகர்களில் இருந்து சிங்கப்பூருக்கும், சிங்கப்பூரிலிருந்து புறநகர்களுக்கும் குறுகிய பாதைகள் மூலமாக விரைவான போக்குவரத்தை ஏற்படுத்துவதே அதிவேகப்பாதைகளின் நோக்கமாகும். சிங்கப்பூரின் அதிவேகப்பாதைகளாவன:
- ஐயர் இராசா அதிவேகப்பாதை (AYE)
- புக்கித் திமா அதிவேகப்பாதை (BKE)
- மத்திய அதிவேகப்பாதை (CTE)
- கிழக்குக்கரை அதிவேகப்பாதை (ECP)
- மரினா கரையோர அதிவேகப்பாதை (MCE)
- கல்லாங்-பயா லேபர் அதிவேகப்பாதை (KPE)
- கிராஞ்சி அதிவேகப்பாதை (KJE)
- பான் தீவு அதிவேகப்பாதை (PIE)
- செலேத்தர் அதிவேகப்பாதை (SLE)
- தம்பயின்சு அதிவேகப்பாதை (TPE)
- வடக்கு-தெற்கு அதிவேகப்பாதை (திட்டமிடலில் கீழ் இருக்கிறது)